Damba festival

De Damba festival be de largest festival insyd Ghana, wey be celebrated by de peoples of de Northern, Savanna, North East, Upper East den Upper West Regions of Ghana. Insyd recent times, Damba cam be a multinational festival, wey dey attract visitors from all over de world. Dem annually dey celebrate de festival insyd Germany, USA, den UK.

De name Damba dey insyd Dagbani. Oda variations dey include Damma insyd Mampruli den Jingbenti insyd Waali. Dem dey celebrate de festival insyd de month of Damba, de third month of Dagomba calendar. De purpose of de festival be make dem celebrate de rich heritage, history den chieftaincy of Dagbon den related kingdoms. Dagbon be de birthplace of centralized kingdoms, chieftaincy den royalty insyd both Ghana den Burkina Faso. De month of Damba sanso dey correspond to de third month of de Islamic calendar, Rabia al-Awwal. Na dem first celebrate Damba make dem mark de birth den naming of Muhammad, buh na de purpose of celebration largely change to glorify heritage den chieftaincy. De Gonjas of de Savanna region sanso adopt de Damba. De Gonjas get specific months insyd wich na dem dey celebrate de festival. Na dem categorize de Damba into three sessions; de Somo Damba, de Naa Damba (King) den de Belkulsi (farewell procession).

 Activities 
De festival dey start plus de announcement of de start of de month by de Yidan Moli, to de Yaa Naa. On de 11th day of de month, de “Somo” Damba start, wey be followed by de ‘Naa’ (Kings) Damba on de 17th day. Dem dey conclude am plus “bielkulsi”, wich be de climax of de celebration, coming off on de 18th of de month of Damba. Within dis period, dem dey offer prayers to ancestors, drumming den dancing, families pay visits to paddies den exchange gifts. De festival sanso dey include Binchera Damba, wer young people wear worn out buh fashionable smocks, den Shinkaafa Gahimbu (picking of rice)

 References 
Category:Festivals insyd Ghana
Category:Dagbon
Category:Northern Region (Ghana)
Category:North East Region, Ghana
Category:Upper West Region
Category:Upper East Region
Category:Savannah Region (Ghana)

External links